Diari Oficial de la Generalitat Valenciana


Sumari del DOGV 5288, del 26-06-2006 (2006/7265)

RESOLUCIÓ de 12 de juny de 2006, de la Direcció General d'Ensenyament, per la qual s'establix el calendari de les proves d'accés al grau superior de les ensenyances d'Art Dramàtic, Dansa i Música, de l'alumnat que no disposa del títol de Batxillerat o equivalent.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5288

Data del DOGV
:   26-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7265


Data del document
:   12-06-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * examen
    * música
    * espectacles
    * accés a l'educació
    * educació artística

RESOLUCIÓ de 12 de juny de 2006, de la Direcció General d'Ensenyament, per la qual s'establix el calendari de les proves d'accés al grau superior de les ensenyances d'Art Dramàtic, Dansa i Música, de l'alumnat que no disposa del títol de Batxillerat o equivalent. [2006/M7265]  
La Resolució de 20 de març de 2005, del director general d'Ensenyament, per la qual es regula la realització i l'avaluació de les proves d'accés als estudis superiors d'Art Dramàtic, Dansa i Música, de l'alumnat que no disposa del títol de Batxillerat o equivalent, establix el termini d'inscripció per a concórrer a les proves, els centres en què es realitzaran les assignatures i els continguts sobre els quals versaran les proves.  
Així mateix, l'esmentada resolució preveu el procediment i els requisits que han de complir els aspirants per a sol·licitar l'exempció de la prova de Valencià.  
L'apartat segon de la Resolució de 20 de març de 2005, establix que el calendari anual per a la realització de Les proves d'accés serà determinat per la Direcció General d'Ensenyament.  
Per això, en virtut de les competències que em conferix el Decret 115/2003, d'11 de juny, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, resolc:  
1. El calendari de les proves de caràcter humanístic per a l'accés als estudis de grau superior d'Art Dramàtic, Dansa i Música per al curs 2006/2007, serà el següent:  
Termini d'inscripció: del 4 al 8 de setembre.  
Es recorda que tota la documentació necessària per a sol·licitar l'exempció de la prova de valencià haurà de presentar-se en el moment de la preinscripció. En cas contrari no podrà ser tinguda en compte, atesos els terminis.  
Els conservatoris enviaran l'11 de setembre improrrogablement la documentació de les sol·licituds d'exempció de la prova de valencià per mitjà d'un servici de missatgeria a la Direcció General d'Ensenyament, Servici d'Ensenyament del Valencià.  
Realització del primer exercici: 09.00 hores del dia 18 de setembre.  
Realització de tots els exercicis de què consta la prova: dies 18 i 19 de setembre amb el següent horari:  
Dia 18 de setembre:  
09.00 hores . 10.30: Castellà: Llengua i Literatura  
11.00 hores . 12.30: Història  
Les sol·licituds d'exempció de la prova de valencià seran resoltes i comunicades abans de les 14.00 hores del dia 18 de setembre. Els alumnes que no figuren el la relació hauran de realitzar La prova encara que les seues reclamacions o al·legacions estiguen en tràmit.  
16.30 hores . 18.00: Valencià: Llengua i Literatura  
Dia 19 de setembre:  
09.00 . 10.30: Idioma estranger  
11.00 . 12.30: Filosofia  
Realització de les proves específiques de les distintes especialitats: dies 20 al 28 de setembre.  
En cas de reclamació contra qualsevol exercici de la prova d'accés, la qualificació final serà modificada en el que corresponga.  
2. Formalització de matricula: entre els dies 5 i 11 d'octubre, els dos inclosos.  
3. Les característiques i els criteris bàsics de valoració de cada un dels exercicis corresponents a les matèries comunes del Batxillerat, seran les que figuren en l'annex II de la Resolució de 20 de maig de 2005, anteriorment citada.  
4. La present resolució es farà pública en tots els conservatoris superiors de Música i Dansa, a través dels mitjans habituals (pàgina web, tauler d'anuncis i altres).  
València, 12 de juny de 2006.. El director general d'Ensenyament: Josep Vicent Felip i Monlleó.